CELEX: 62012CN0454
Language: el
Date: 2012-10-10 00:00:00
Title: Υπόθεση C-454/12: Αίτηση για την έκδοση προδικαστικής αποφάσεως την οποία υπέβαλε το Bundesfinanzhof (Γερμανία) στις 10 Οκτωβρίου 2012 — Pro Med Logistik GmbH κατά Finanzamt Dresden-Süd

22.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/12
            
         Αίτηση για την έκδοση προδικαστικής αποφάσεως την οποία υπέβαλε το Bundesfinanzhof (Γερμανία) στις 10 Οκτωβρίου 2012 — Pro Med Logistik GmbH κατά Finanzamt Dresden-Süd
   (Υπόθεση C-454/12)
   2012/C 399/21
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Αναιρεσείουσα: Pro Med Logistik GmbH
   
      Αναιρεσίβλητο: Finanzamt Dresden-Süd
   
      Προδικαστικά ερωτήματα
   
   
               1)
            
            
               Αντιβαίνει στο άρθρο 12, παράγραφος 3, στοιχείο α', τρίτο εδάφιο, σε συνδυασμό με το παράρτημα Η, κατηγορία 5, της έκτης οδηγίας 77/388/ΕΟΚ του Συμβουλίου, της 17ης Μαΐου 1977 (1), περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών και στο άρθρο 98, παράγραφος 1, σε συνδυασμό με το παράρτημα ΙΙΙ, κατηγορία 5, της οδηγίας 2006/112/ΕΚ του Συμβουλίου, της 28ης Νοεμβρίου 2006 (2), σχετικά με το κοινό σύστημα φόρου προστιθέμενης αξίας, τηρουμένης της αρχής της ουδετερότητας, εθνική ρύθμιση η οποία προβλέπει για τη μεταφορά προσώπων σε κοντινές αποστάσεις τον μειωμένο φορολογικό συντελεστή, ενώ, αντιθέτως, για τη μεταφορά προσώπων με τα καλούμενα αγοραία οχήματα σε κοντινές αποστάσεις ισχύει ο κανονικός φορολογικός συντελεστής;
            
         
               2)
            
            
               Ασκεί επιρροή στο πλαίσιο της απαντήσεως στο πρώτο ερώτημα το εάν η εκτέλεση διαδρομών από εταιρίες ταξί ή από εταιρίες αγοραίων οχημάτων στηρίζεται σε ειδικές συμφωνίες με μεγάλους πελάτες υπό τους ιδίους σχεδόν όρους;
            
         
      (1)  Έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49), όπως έχει τροποποιηθεί εσχάτως.
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE L 347, σ. 1).